Pojem ''dôkaz'' sa chápe ako výsledok dokazovania dosiahnutý určitým ''dôkazným prostriedkom''. ''Dôkaz'' je teda výsledkom vykonania určitého dôkazného prostriedku. ''Dôkaz'' má nehmotnú povahu, ''dôkaz'' je informácia. Trestný poriadok exaktne určuje tri podmienky, ktoré musí spĺňať informácia, aby mala kvalitu dôkazu v trestnom konaní: a) môže prispieť k náležitému objasneniu veci v trestnom konaní, b) bola získaná z dôkazných prostriedkov, c) bola získaná podľa Trestného poriadku alebo podľa osobitného zákona. (Čentéš, J. a kol.: Trestné právo procesné. Všeobecná časť. II. vydanie. Šamorín: Heuréka 2022).
Dôkaz získaný nezákonným donútením alebo hrozbou takého donútenia sa nesmie použiť v konaní okrem prípadu, keď sa použije ako dôkaz proti osobe, ktorá také donútenie alebo hrozbu donútenia použila.
§ 119 ods. 5 zákona č. 301/2005 Z. z. (Trestný poriadok).
priamy poznatok získaný orgánom činným v trestnom konaní alebo súdom o predmete dôkazu, ktorý môže prispieť k náležitému objasneniu veci, pričom bol získaný prostredníctvom dôkazných prostriedkov z prameňov (nositeľov) dôkazov a v súlade so zákonom
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007; § 119 ods. 3 zákona č. 301/2005 Z. z. (Trestný poriadok);
§ 187 ods. 1 zákona č. 160/2015 Z. z. (Civilný sporový poriadok).